title: Provedbena uredba Komisije (EU) 2020/738 оd 2. lipnja 2020. o izmjeni Provedbene uredbe (EU) 2019/1286 o uvođenju konačne kompenzacijske pristojbe na uvoz određenog polietilen tereftalata (PET) podrijetlom iz Indije

text:
                  4.6.2020

                  HR

                  Službeni list Europske unije

                  L 175/1

         PROVEDBENA UREDBA KOMISIJE (EU) 2020/738
         оd 2. lipnja 2020.
         o izmjeni Provedbene uredbe (EU) 2019/1286 o uvođenju konačne kompenzacijske pristojbe na uvoz određenog polietilen tereftalata (PET) podrijetlom iz Indije
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1037 Europskog parlamenta i Vijeća od 8. lipnja 2016. o zaštiti od subvencioniranog uvoza iz zemalja koje nisu članice Europske unije (1) („osnovna uredba”), a posebno njezin članak 19.,
         budući da:
         1.   POSTUPAK

         1.1.   Mjere na snazi

                     (1)

                     Vijeće je Uredbom (EZ) br. 2603/2000 (2) uvelo konačne kompenzacijske pristojbe na uvoz polietilen tereftalata („PET”) podrijetlom, među ostalim, iz Indije („početni ispitni postupak”).

                     (2)

                     Odlukom 2000/745/EZ (3) Europska komisija („Komisija”) prihvatila je najnižu uvoznu cijenu koju su ponudila tri proizvođača izvoznika iz Indije.

                     (3)

                     Vijeće je Uredbom (EZ) br. 1645/2005 (4) izmijenilo razinu kompenzacijskih mjera na snazi za uvoz PET-a iz Indije. Izmjene su bile posljedica ubrzane revizije pokrenute u skladu s člankom 20. osnovne uredbe.

                     (4)

                     Nakon revizije zbog predstojećeg isteka mjera Vijeće je Uredbom (EZ) br. 193/2007 (5) uvelo konačne kompenzacijske pristojbe na dodatnih pet godina.

                     (5)

                     Kompenzacijske mjere zatim su izmijenjene Uredbom Vijeća (EZ) br. 1286/2008 (6) i Provedbenom uredbom Vijeća (EU) br. 906/2011 (7) nakon djelomičnih privremenih revizija.

                     (6)

                     Naknadna djelomična privremena revizija završena je bez izmjene mjera na snazi Provedbenom uredbom (EU) br. 559/2012 (8).

                     (7)

                     Nakon još jedne revizije zbog predstojećeg isteka mjera Vijeće je Uredbom (EZ) br. 461/2013 (9) uvelo konačne kompenzacijske pristojbe na dodatnih pet godina.

                     (8)

                     Komisija je Provedbenom odlukom Vijeća 2014/109/EU (10) povukla prihvaćanje preuzimanja obveza zbog promjene okolnosti u kojima je preuzimanje obveza prihvaćeno.

                     (9)

                     Nakon dviju djelomičnih privremenih revizija Komisija je Provedbenom uredbom (EU) 2015/1350 (11) izmijenila razinu kompenzacijskih mjera na snazi za uvoz PET-a iz Indije.

                     (10)

                     Nakon dviju djelomičnih privremenih revizija Komisija je Provedbenom uredbom (EU) 2018/1468 (12) izmijenila razinu kompenzacijskih mjera na snazi („uredba iz 2018.”).

                     (11)

                     Nakon posljednje revizije zbog predstojećeg isteka mjera Komisija je Provedbenom uredbom (EU) 2019/1286 (13) uvela konačne kompenzacijske pristojbe na dodatnih pet godina („revizija zbog predstojećeg isteka mjera iz 2019.”). Te mjere, koje su trenutačno na snazi („mjere na snazi”), sastoje se od posebnih pristojbi u rasponu od 0 do 74,6 EUR po toni za pojedinačno navedene indijske proizvođače, uz preostalu stopu od 69,4 EUR po toni uvedenu na uvoz od svih drugih proizvođača.

               1.2.   Pokretanje djelomične privremene revizije

                     (12)

                     Komisija je uredbom iz 2018. izmijenila razinu kompenzacijskih mjera na snazi za dva proizvođača izvoznika koji podliježu revizijama i, za razliku od početnog ispitnog postupka, zaključila da posebne pristojbe možda više nisu najprikladniji oblik mjera.

                     (13)

                     Međutim, Komisija je napomenula i da nije mogla promijeniti oblik mjera u tim revizijama jer je riječ bila o dovršetku dviju djelomičnih privremenih revizija koje su bile ograničene na subvencioniranje samo dvaju proizvođača izvoznika.

                     (14)

                     Komisija je stoga 25. ožujka 2019. u skladu s člankom 19. stavkom 1. osnovne uredbe pokrenula ispitni postupak djelomične privremene revizije po službenoj dužnosti, koji je bio ograničen na oblik mjera na uvoz PET-a podrijetlom iz Indije (14) („Obavijest o pokretanju postupka”). Odbor europskih proizvođača PET-a („CPME”), europsko trgovinsko udruženje koje predstavlja sve europske proizvođače PET smole, podržao je pokretanje tog postupka.

                     (15)

                     Komisija je u Obavijesti o pokretanju postupka navela da postoje dostatni dokazi o tome da su se promijenile okolnosti na temelju kojih su uvedene postojeće mjere i da su te promjene trajne. Dokazi su se odnosili na specifičan kontekst kretanja cijena, antidampinških i kompenzacijskih mjera u početnom ispitnom postupku te veću važnost subvencija od kojih se ostvaruju financijske koristi koje su uglavnom proporcionalne vrijednosti izvoza.

               1.3.   Zainteresirane strane

                     (16)

                     Komisija je u Obavijesti o pokretanju postupka pozvala zainteresirane strane da joj se jave radi sudjelovanja u ispitnom postupku. Osim toga, Komisija je o pokretanju ispitnog postupka posebno obavijestila poznate proizvođače iz Unije, poznate proizvođače izvoznike, indijska tijela, poznate uvoznike i korisnike te ih pozvala na sudjelovanje.

                     (17)

                     Zainteresirane strane imale su priliku dostaviti primjedbe na pokretanje ispitnog postupka i zatražiti saslušanje pred Komisijom i/ili službenikom za saslušanje u trgovinskim postupcima.

                     (18)

                     Europsko trgovinsko udruženje koje predstavlja proizvođače PET-a, jedan indijski proizvođač izvoznik i šest korisnika dostavili su primjedbe na pokretanje ispitnog postupka. Druga dva proizvođača izvoznika koja su se javila nisu dostavila primjedbe na pokretanje postupka.

                     (19)

                     Komisija je 11. lipnja 2019. održala saslušanje s trima korisnicima koji su se javili.

               1.4.   Objava

                     (20)

                     Vlada Indije i druge zainteresirane strane obaviještene su 6. travnja 2020. o bitnim činjenicama i razmatranjima na temelju kojih Komisija namjerava predložiti izmjenu oblika mjera koje se primjenjuju na uvoz PET-a iz Indije. Isto tako dobile su razuman rok za očitovanje.

                     (21)

                     Vlada Indije i jedan proizvođač izvoznik dostavili su primjedbe na tu objavu, koje su uzete u obzir u obzir kako je navedeno u nastavku.

               2.   PROIZVOD IZ POSTUPKA REVIZIJE I ISTOVJETNI PROIZVOD

         2.1.   Proizvod iz postupka revizije

                     (22)

                     Proizvod koji je predmet ove revizije isti je kao u početnom ispitnom postupku, odnosno polietilen tereftalat („PET”) s viskoznim brojem 78 ml/g ili većim, prema normi ISO 1628-5, trenutačno razvrstan pod oznaku KN 3907 61 00 i podrijetlom iz Indije („proizvod iz postupka revizije”).

               2.2.   Istovjetni proizvod

                     (23)

                     Komisija je smatrala da proizvod iz postupka revizije koji se proizvodi u Indiji i izvozi u Uniju i proizvod koji industrija Unije proizvodi i prodaje u Uniji imaju ista osnovna fizička i kemijska svojstva te iste osnovne namjene. Stoga se ti proizvodi smatraju istovjetnima u smislu članka 2. točke (c) osnovne uredbe.

               3.   ISPITNI POSTUPAK

         3.1.   Kontekst

                     (24)

                     U početnom ispitnom postupku uvedene su posebne kompenzacijske pristojbe (umjesto pristojbi ad valorem). Te su mjere bile povezane s posebnim antidampinškim pristojbama (15) koje su uvedene istog dana. U to se vrijeme smatralo prikladnijim uvesti posebne pristojbe umjesto pristojbi ad valorem (koje se temelje na stvarnoj razini izvoznih cijena). Takva je odluka donesena kako bi se izbjeglo da promjene cijena PET-a koje su uzrokovane promjenama cijena sirove nafte dovedu do naplate viših pristojbi (16).

                     (25)

                     Vijeće je 2013. ukinulo antidampinške mjere (17), dok su kompenzacijske pristojbe djelomično revidirane nekoliko puta i trenutačno se kreću u rasponu od 0 do 74,6 EUR po toni.

                     (26)

                     Komisija je u uredbi iz 2018. navela da je moguće da, za razliku od početnog ispitnog postupka, posebne pristojbe više nisu najprikladniji oblik mjera za nadoknadu dodijeljenih subvencija. Razlog tomu činjenica je da su se u okviru dvaju glavnih programa subvencija (program povrata carine (DDS) i program za izvoz robe iz Indije MEIS) koji su bili na raspolaganju proizvođačima izvoznicima PET-a tijekom razdoblja ispitnog postupka revizije ostvarivale financijske koristi koje su uglavnom bile povezane s izvoznom cijenom.

                     (27)

                     Komisijina analiza temeljila se na nalazima iz uredbe iz 2018. Smatralo se da su ti nalazi trajni te su potvrđeni u reviziji zbog predstojećeg isteka mjera iz 2019. Temeljili su se na provjerenim podacima koje su dostavili vlada Indije i dva proizvođača izvoznika, odnosno IVL Dhunseri Petrochem Industries Private Limited („Dhunseri”) i Reliance Industries Limited („Reliance”). Ti proizvođači izvoznici činili su gotovo sve izvoznike PET-a iz Indije u EU tijekom razdoblja ispitnog postupka revizije zbog predstojećeg isteka mjera iz 2019. (od 1. travnja 2017. do 31. ožujka 2018.). Na njih se primjenjuju kompenzacijske pristojbe u iznosu od 18,73 EUR po toni odnosno 29,21 EUR po toni (na temelju stope subvencije ad valorem od 2,3 % odnosno 4 %).

                     (28)

                     U svojim primjedbama na konačnu objavu proizvođač izvoznik ponovio je svoje primjedbe u vezi s pokretanjem postupka po službenoj dužnosti, prethodno već iznesene nakon pokretanja postupka i sažete u uvodnoj izjavi 50. Vlada Indije iznijela je slične primjedbe u svojim primjedbama na konačnu objavu. Komisija je već odgovorila na te primjedbe u uvodnoj izjavi 51. Stoga su one odbačene.

               3.2.   Svrha i učinak trenutačnih pristojbi

                     (29)

                     U skladu s člankom 1. stavkom 1. osnovne uredbe, kompenzacijska pristojba može se uvesti kako bi se nadoknadila, izravno ili neizravno, dodijeljena subvencija za proizvodnju, preradu, izvoz ili prijevoz bilo kojeg proizvoda čije puštanje u slobodan promet u Uniji uzrokuje štetu.

                     (30)

                     U skladu s člankom 19. stavkom 2. osnovne uredbe, Komisija može revidirati nastavak primjene mjera ako postoje dostatni dokazi o tome da postojeća mjera nije ili nije više dostatna za neutraliziranje subvencije protiv koje se mogu uvesti kompenzacijske mjere i koja nanosi štetu. Ako se u ispitnom postupku dokaže da su navodi točni, kompenzacijske pristojbe mogu se povećati kako bi se postiglo povećanje cijene potrebno za neutraliziranje subvencije.

                     (31)

                     Iz tih dviju odredaba stoga proizlazi da je sam cilj kompenzacijske pristojbe nadoknaditi ili neutralizirati subvenciju.

                     (32)

                     Trenutačni iznosi subvencioniranja utvrđeni u uredbi iz 2018. uglavnom se temelje na dvama programima subvencija, odnosno DDS-u i MEIS-u. Ti su programi odgovorni za 97 % odnosno 89 % iznosa subvencija koji su u to vrijeme utvrđeni za društva Dhunseri i Reliance. U okviru tih dvaju programa indijska vlada proizvođačima izvoznicima prekomjerno vraća postotak prosječne izvozne vrijednosti izvoznih proizvoda koji ispunjavaju uvjete. Prema tome, što je veća vrijednost po toni izvoza, to je veći prekomjerni iznos povrata koji primaju proizvođači izvoznici, a time i iznos subvencioniranja. To znači da se iznos subvencija protiv kojih se mogu uvesti kompenzacijske mjere povećava u skladu s povećanjem izvozne cijene.

                     (33)

                     Kada su te pristojbe uvedene 2018., iznosi subvencija preračunani su u posebne pristojbe na temelju cijena PET-a proizvođača izvoznika koji su surađivali tijekom razdoblja ispitnog postupka revizije u tom ispitnom postupku, odnosno od 1. travnja 2016. do 31. ožujka 2017. Te su cijene u navedenom razdoblju bile relativno niske i kretale su se u rasponu od oko 730 do 815 EUR po toni, ovisno o proizvođaču izvozniku. U skladu s revizijom zbog predstojećeg isteka mjera iz 2019., prosječna uvozna cijena PET-a iz Indije bila je osobito niska 2016., kada je iznosila 776 EUR po toni (18). To su bile najniže prosječne godišnje cijene u cijelom razdoblju razmatranom u toj uredbi (od 1. siječnja 2014. do 31. ožujka 2018.). Prosječna uvozna cijena PET-a iz Indije tijekom razdoblja ispitnog postupka revizije zbog predstojećeg isteka mjera iz 2019. (od 1. travnja 2017. do 31. ožujka 2018.), što je posljednje razdoblje koje je Komisija ispitala u kontekstu uvoza PET-a iz Indije, iznosila je 916 EUR po toni (19). S obzirom na to da je, kako je navedeno u uvodnoj izjavi 32., subvencioniranje izvoza PET-a iz Indije proporcionalno povezano s izvoznom cijenom, posebne pristojbe izračunane na temelju cijena od 1. travnja 2016. do 31. ožujka 2017. ne bi bile dostatne za nadoknadu subvencioniranja na temelju cijena od 1. travnja 2017. do 31. ožujka 2018.

                     (34)

                     Komisija je stoga smatrala da zbog prirode tog konkretnog subvencioniranja posebne pristojbe moguće nisu primjerene za njegovu nadoknadu kako se zahtijeva člankom 1. stavkom 1. osnovne uredbe. Za tu su svrhu prikladnije pristojbe ad valorem.

               3.3.   Promjena okolnosti i njihova trajnost

                     (35)

                     Kako je prethodno navedeno, u skladu s interesom Unije u početnom ispitnom postupku prikladnijima su se smatrale posebne pristojbe kako bi se izbjeglo da promjene cijena PET-a koje su uzrokovane promjenama cijena sirove nafte dovedu do naplate viših pristojbi. Iako se cijene sirove nafte, a time i cijene PET-a, i dalje mijenjaju, odluka o uvođenju fiksnih pristojbi mora se tumačiti u kontekstu u kojem je donesena.

                     (36)

                     Trenutačne okolnosti, opisane u uvodnim izjavama od 32. do 34., znatno se razlikuju od onih koje su postojale 2000., kada su kompenzacijske pristojbe prvi put uvedene. Početni iznosi subvencija temeljili su se na trima programima subvencija: i. program prava na povrat carinskih pristojbi („DEPS”); ii. program za poticanje izvoza osnovnih sredstava („EPCGS”); i iii. zone proizvodnje za izvoz („EPZ”)/izvozno orijentirane jedinice („EOU”). Najkorisniji su bili DEPS i EOU/EPZ. Tim se programima, za razliku od onih koji su trenutačno na snazi, nije automatski dodjeljivalo pravo na povrat na temelju izvezene vrijednosti.

                     (37)

                     Izvozniku se u okviru DEPS-a dodjeljivala dozvola za kredit za uvoz robe (kao što su sirovine ili osnovna sredstva). Korist je, a time i subvencioniranje, nastala pri uvozu te robe, a ne pri izvozu PET-a. Iako se gornja granica subvencioniranja koje je proizvođač izvoznik mogao dobiti propisivala s obzirom na izvoznu vrijednost, samo subvencioniranje utvrđivalo se na temelju razine uvoza. Gotovo cijeli iznos subvencije (13,5 od 13,9 %) pripisan sadašnjem društvu Dhunseri (20) temeljio se a programima EPZ/EOU, koji su bili sastavljeni od različitih mehanizama (21). Nijedan od njih nije bio jednostavna isplata povezana s izvezenom vrijednosti, što je slučaj u okviru trenutačno primjenjivih programa DDS i MEIS.

                     (38)

                     U svojim primjedbama na konačnu objavu proizvođač izvoznik ponovio je svoje prethodno iznesene primjedbe na pokretanje ispitnog postupka u vezi s izostankom pomaka u programima subvencija, što je obrazloženo u uvodnim izjavama 59. i 60. Proizvođač izvoznik podsjetio je na to da je u bilješci iz dokumentacije o pokretanju postupka Komisija navela da je 79 % subvencioniranja utvrđenog u početnom ispitnom postupku proizašlo iz programa koji je bio proporcionalan izvoznoj cijeni. Proizvođač izvoznik tvrdio je da je to tek neznatno manje nego udio subvencioniranja koji proizlazi iz programa DDS i MEIS, koji je utvrđen u Uredbi iz 2018. i reviziji zbog predstojećeg isteka mjera iz 2019. Proizvođač izvoznik tvrdio je i da su u apsolutnom smislu te subvencije koje se dodjeljuju proporcionalno izvoznoj cijeni zapravo manje dominantne nego što su bile tijekom početnog ispitnog postupka. Konačno, proizvođač izvoznik tvrdio je da će se MEIS ukinuti i zamijeniti programom u skladu s pravilima WTO-a.

                     (39)

                     Komisija je istaknula da se u bilješci iz dokumentacije o pokretanju postupka navodi da je 79 % subvencioniranja utvrđenog u početnom ispitnom postupku proizašlo iz programa DEPB Post-export kojim se ostvaruju financijske koristi koje su povezane s izvoznom cijenom. Komisija je u uvodnim izjavama 36. i 37. dodatno pojasnila prirodu te povezanosti i njezinu razliku u odnosu na programe DDS i MEIS, što proizvođač izvoznik nije osporio u svojim primjedbama na konačnu objavu.

                     (40)

                     Kada je riječ o primjedbama u vezi s programom MEIS, Komisija je napomenula da su njegova budućnost i spojivost navodnog zamjenskog programa s pravilima WTO-a izvan opsega ove djelomične privremene revizije.

                     (41)

                     Stoga su te tvrdnje odbačene.

                     (42)

                     Promjena cijena PET-a bila je razlog uvođenja posebnih pristojbi 2000. jer u to vrijeme nije postojala konkretna veza između iznosa primljenog subvencioniranja i izvoznih cijena proizvođača izvoznika. S druge strane, 2020. najveći dio subvencioniranja PET-a koji se izvozi iz Indije u Uniju uglavnom je bio povezan s vrijednošću tog izvoza. Jedini je primjeren odgovor povezati iznos pristojbi s istom vrijednošću na temelju pristojbi ad valorem.

                     (43)

                     Iako ova revizija ne uključuje provedbu novog ispitivanja interesa Unije, napominje se da bi očekivana promjena pristojbe koja se plaća po toni bila daleko manje problematična za korisnike 2020. nego 2000. Stope kompenzacijske pristojbe utvrđene 2000. ne samo da su bile više (uz povećanje na 8,2 % i 13,9 % 2005. kada je društvo Dhunseri počelo izvoziti), već su uvedene zajedno s antidampinškim pristojbama te je njihova kombinacija dovodila do stopi pristojbe u rasponu od 30 % do 44,3 %. Zbog toga je naglo povećanje cijena PET-a po toni moglo biti mnogo problematičnije za korisnike. S druge strane, najviša pristojba ad valorem koja bi se trenutačno primjenjivala na većinu današnjeg uvoza iznosila bi samo do 4 %.

                     (44)

                     U svojim primjedbama na konačnu objavu proizvođač izvoznik tvrdio je da su cijene nafte i nakon 2014. i dalje bile nestabilne, a pogotovo u 2020. Prema tvrdnjama proizvođača izvoznika, Komisija je u objavi zaključila da su cijene nafte stabilne od 2014. i da ta stabilnost opravdava promjenu mjera u pristojbe ad valorem. Proizvođač izvoznik smatra da je promjena mjere u pristojbe ad valorem na temelju argumenta Komisije o stabilnim cijenama sirove nafte neopravdana.

                     (45)

                     Komisija napominje da je u toj primjedbi pogrešno prikazano stajalište Komisije u pogledu fluktuacije cijena nafte i njezina učinka na zaključke u reviziji. Kako je navedeno u uvodnoj izjavi 35., Komisija je jednoznačno potvrdila da su cijene PET-a i cijene sirove nafte nakon posljednje revizije zbog predstojećeg isteka mjera iz 2014. i dalje fluktuirale. Kako je navedeno u uvodnoj izjavi 58., Komisija smatra da je pristojba ad valorem prikladnija za preciznu nadoknadu subvencije koja ovisi o cijeni PET-a i sirove nafte. Stoga je ta tvrdnja odbačena.

                     (46)

                     Ta je promjena okolnosti trajna. To je potvrđeno uredbom iz 2018., u kojoj je utvrđeno da su priroda i prevlast dvaju glavnih programa (DDS i MEIS) trajni (22).

                     (47)

                     Vlada Indije u svojim je primjedbama na konačnu objavu smatrala da Komisijina tvrdnja da su određene promjene trajne prirode nije točna. Vlada Indije navela je da se to posebno odnosi na cijene sirove nafte, koje su bile niže nego 2000.

                     (48)

                     U pogledu fluktuacije cijena sirove nafte, što je jedini primjer netočne procjene trajne prirode promjene koji je Vlada Indije navela, Komisija je ponovila svoje argumente u uvodnoj izjavi 45. Stoga je ta tvrdnja odbačena.

               3.4.   Podnesci zainteresiranih strana nakon pokretanja postupka

                     (49)

                     Udruženje europskih proizvođača PET-a podržalo je pokretanje revizije.

                     (50)

                     Proizvođač izvoznik tvrdio je da je pokretanje postupka po službenoj dužnosti nezakonito i dodao da je Komisija postupila u skladu sa zahtjevom CPME-a za pokretanje ove revizije, unatoč činjenici da nisu dostavljeni nikakvi dokazi ili informacije. Proizvođač izvoznik nadalje je tvrdio da Komisija nije mogla odbiti zahtjev za reviziju i istodobno pokrenuti reviziju na vlastitu inicijativu. Prema mišljenju proizvođača izvoznika, povrijeđeni su postupovni zahtjevi iz članka 19. stavka 2. osnovne uredbe i članka 21.2. Sporazuma WTO-a o subvencijama i kompenzacijskim mjerama („Sporazum o subvencijama i kompenzacijskim mjerama”).

                     (51)

                     Poruka elektroničke pošte CPME-a uslijedila je nakon izjava Komisije u uredbi iz 2018. koje su sažete u prethodno navedenoj uvodnoj izjavi 27. CPME je u svojoj poruci elektroničke pošte naveo da podržava obrazloženje Komisije te od nje tražio da poduzme potrebne mjere. Poruka elektroničke pošte CPME-a ne sadržava izraz „zahtjev za reviziju”. Njome se samo podržava pokretanje takve revizije u budućnosti ako Komisija to ocijeni primjerenim. Komisija nije mogla odbiti zahtjev za reviziju koji nije podnesen. Kako je navedeno u Obavijesti o pokretanju postupka, Komisija je pokrenula reviziju na vlastitu inicijativu na temelju članka 19. stavka 1. osnovne uredbe, što je u skladu s člankom 21.2. Sporazuma o subvencijama i kompenzacijskim mjerama. Stoga je taj navod odbačen.

                     (52)

                     Proizvođač izvoznik nadalje je tvrdio da se pristojbe primjenjuju 20 godina i da bi Komisija konačno trebala dopustiti njihov istek, promatrati kako tržište reagira i zatim, ako je to uopće potrebno, pokrenuti novi, samostalni ispitni postupak.

                     (53)

                     Komisija je napomenula da je opseg ovog ispitnog postupka djelomične privremene revizije ograničen samo na oblik mjera. Nastavak odnosno istek mjera nedavno je ispitan u okviru revizije zbog predstojećeg isteka mjera iz 2019., u kojoj je proizvođač izvoznik surađivao. U toj je reviziji utvrđeno da bi trebalo zadržati kompenzacijske mjere koje se primjenjuju na uvoz PET-a podrijetlom iz Indije. Stoga je ta tvrdnja odbačena.

                     (54)

                     Proizvođač izvoznik tvrdio je i da nema razloga za djelomičnu privremenu reviziju ni za promjenu oblika mjera. Istek antidampinških mjera i povlačenje obveze prije gotovo šest godina navodno ne utječu na učinkovitost trenutačnih kompenzacijskih mjera. Nadalje, proizvođač izvoznik tvrdio je nema pomaka u programima subvencija te da se cijena sirove nafte mijenjala i rasla prije pokretanja privremene revizije i da je i dalje nestabilna.

                     (55)

                     Kako je Komisija navela u uvodnim izjavama 32. i 34., za razliku od okolnosti u kojima su izvorno uvedene kompenzacijske pristojbe, stope posebne kompenzacijske pristojbe više nisu prikladne za potpunu nadoknadu stvarne razine subvencioniranja, koja se mijenja ovisno o cijenama PET-a. Povezivanjem iznosa pristojbe s cijenom PET-a primjenom pristojbi ad valorem Komisija će moći bolje neutralizirati razinu subvencioniranja. Kada je riječ o povezanosti ukidanja antidampinških pristojbi s promjenom okolnosti, Komisija je podsjetila na ono što je navedeno u uvodnoj izjavi 43. Ukupna razina pristojbi bila je dio konteksta u kojem je donesena odluka o primjeni posebnih pristojbi 2000. i koji više ne postoji. Stoga su te tvrdnje odbačene.

                     (56)

                     Kada je riječ o tvrdnji da su se okolnosti promijenile već prije nekog vremena, Komisija ističe da ne postoji rok za pokretanje revizije oblika mjera. Od nastanka tih promjena nije bilo revizije u okviru koje bi se mogla razmotriti situacija jer su jedini postupci pokrenuti nakon promjena bile djelomične privremene revizije ograničene na subvencioniranje koje su primila dva proizvođača izvoznika i revizije zbog predstojećeg isteka mjera. Ova je revizija prvi ispitni postupak nakon promjene okolnosti u okviru kojeg se konkretno razmatra učinkovitost posebnih pristojbi za sve proizvođače izvoznike. Stoga je i ta tvrdnja odbačena.

                     (57)

                     Proizvođač izvoznik isto je tako tvrdio da je fiksna pristojba i dalje primjeren oblik kako bi se izbjeglo da promjene cijena PET-a, koje su uzrokovane promjenama cijena sirove nafte, dovedu do naplate umjetno povećanih, neopravdanih pristojbi.

                     (58)

                     Kako je navedeno u uvodnim izjavama 32. i 34., Komisija smatra da je pristojba ad valorem prikladnija za preciznu nadoknadu subvencije koja ovisi o cijeni PET-a i sirove nafte. Nejasno je zašto bi takva pristojba bila neopravdana. Stoga je ta tvrdnja odbačena.

                     (59)

                     Proizvođač izvoznik naposljetku je tvrdio da nije bilo pomaka u programima subvencija jer je DEPB, protiv kojeg su 2000. uvedene kompenzacijske mjere, bio sličan DDS-u i MEIS-u.

                     (60)

                     Komisija je u uvodnoj izjavi 37. već istaknula da se DEPB razlikuje od DDS-a ili MEIS-a jer se korist, a time i subvencioniranje, temelji na uvozu sirovina ili osnovnih sredstava, a ne na izvozu predmetnog gotovog proizvoda. Prema tome, ta je tvrdnja bila činjenično netočna te je stoga odbačena.

                     (61)

                     Šest korisnika tvrdilo je da bi promjena oblika mjera iz posebnih pristojbi u pristojbe ad valorem dovela do veće nestabilnosti cijena i rasta stvarne pristojbe (a time i ukupne cijene proizvoda), što bi bilo štetno za održivost poslovanja svih korisnika iz nizvodnog procesa proizvodnje. Tvrdili su i da bi se povećanjem troškova smanjile njihove profitne marže i konkurentnost.

                     (62)

                     Komisija je u uvodnoj izjavi 34. već istaknula je da zbog prirode glavnih programa razina subvencioniranja uglavnom povezana s razinom cijena PET-a. Jedini način na koji se to može primjereno nadoknaditi jest uspostava mjere koja je isto tako povezana s razinom izvoznih cijena. To bi bile pristojbe ad valorem. Prelazak na pristojbe ad valorem ne znači da bi cijene PET-a automatski porasle. Ako se smanje izvozne cijene, kako je zabilježeno 2019., smanjit će se i primjenjive pristojbe. Nadalje, kako je navedeno u prethodnoj uvodnoj izjavi 43., pristojbe ad valorem na uvoz dvaju glavnih proizvođača izvoznika u Indiji bile bi niske (2,3 % i 4 %) i ne mogu se smatrati štetnima za održivost poslovanja korisnika iz nizvodnog procesa proizvodnje. Stoga su te tvrdnje odbačene.

                     (63)

                     Korisnici su tvrdili da instalirani kapacitet europskih proizvođača PET-a nije dostatan za pokrivanje unutarnje potražnje za PET-om.

                     (64)

                     Kako je navedeno u reviziji zbog predstojećeg isteka mjera iz 2019., industrija Unije raspolaže dostatnim kapacitetom za pokrivanje 85 % ukupne trenutačne domaće potrošnje. Osim toga, dostupan je i uvoz iz drugih zemalja bez mjera, dok je recikliranje PET-a dodatan izvor. Nadalje, trenutačnim ispitnim postupkom revizije ne nastoji se povećati pristojba koja se primjenjuje na uvoz PET-a iz Indije, već se uzimajući u obzir trenutačne okolnosti nastoji pravilno nadoknaditi stvarno subvencioniranje s pomoću pristojbi ad valorem. Uzimajući u obzir cijene sirove nafte na kraju prvog tromjesečja 2020., ta će promjena vjerojatno dovesti do snižavanja cijena PET-a. Stoga su te tvrdnje odbačene.

                     (65)

                     Korisnici su isto tako tvrdili da se uvozom polietilen tereftalata podrijetlom iz Indije europskim proizvođačima PET-a ne nanosi šteta. Naprotiv, oni izlaze iz dugog razdoblja izvanredne marginalnosti.

                     (66)

                     Opseg ovog ispitnog postupka djelomične privremene revizije ograničen je na oblik mjera na uvoz PET-a podrijetlom iz Indije. Komisija je neovisno o tome napomenula da je provedena analiza štete u okviru posljednje revizije zbog predstojećeg isteka mjera završene u srpnju 2019. Ta je revizija pokazala da industrija Unije tijekom razdoblja ispitnog postupka revizije nije pretrpjela materijalnu štetu, ali joj je stanje i dalje osjetljivo, što potvrđuje niska profitabilnost. Stoga su te tvrdnje odbačene.

               4.   ZAKLJUČAK

                     (67)

                     U ispitnom je postupku utvrđeno da bi kompenzacijske mjere koje su na snazi trebale biti u obliku pristojbi ad valorem, na odgovarajućim razinama koje su već utvrđene u nekoliko prethodnih ispitnih postupaka (23).

                     (68)

                     U svojim primjedbama na konačnu objavu, Vlada Indije i proizvođač izvoznik tvrdili su da bi Komisija, ako odluči promijeniti oblik mjera u pristojbe ad valorem, trebala primijeniti stopu subvencije od 3,6 % utvrđenu u reviziji zbog predstojećeg isteka mjera iz 2019.

                     (69)

                     Komisija je napomenula da je ova djelomična privremena revizija ograničena na oblik mjera i ne odnosi se na njihovu razinu. Komisija napominje da su, iako je trenutačna razina pristojbi utvrđena u Uredbi iz 2018., mjere koje su trenutačno na snazi uvedene revizijom zbog predstojećeg isteka mjera iz 2019. U slučaju društva Reliance navedene mjere iznose 29,21 EUR po toni, na temelju stope subvencije od 4 %. U ovoj djelomičnoj privremenoj reviziji ne mogu se uvesti neke druge pristojbe ad valorem jer je takva promjena izvan opsega ove revizije, kako je navedeno u Obavijesti o pokretanju postupka. Stoga je ta tvrdnja odbačena.

                     (70)

                     Komisija je s obzirom na prethodno navedenu analizu zaključila da su se okolnosti promijenile i da primjena posebnih pristojbi više nije prikladna za kompenzaciju stvarne razine subvencioniranja. Budući da je u reviziji zbog predstojećeg isteka mjera iz 2019. već zaključeno da će se subvencioniranje vjerojatno nastaviti, oblik mjera promijenit će se iz posebnih kompenzacijskih pristojbi u kompenzacijske pristojbe ad valorem.

                     (71)

                     U svojim primjedbama na konačnu objavu, Vlada Indije i proizvođač izvoznik naveli su da su pristojbe na uvoz PET-a iz Indije na snazi već dva desetljeća i da bi trebale isteći jer je istek mjera pravilo, dok je njihov nastavak iznimka. Nadalje, Vlada Indije i proizvođač izvoznik tvrdili su da su podnositelji pritužbe iz početnog ispitnog postupka nestali te da Komisija sada štiti proizvođače izvan opsega domaće industrije.

                     (72)

                     Proizvođač izvoznik tvrdio je i da bi društvo Indorama Ventures Europe B.V. trebalo ukloniti iz trenutačne definicije industrije EU-a. Proizvođač izvoznik tvrdio je i da mjere nisu u interesu Unije jer su štetne za poslovnu održivost svih korisnika i potrošača iz nizvodnog procesa proizvodnje. Konačno, proizvođač izvoznik tvrdio je da je dopuštanje nastavka mjera diskriminacija Indije, a osobito njega.

                     (73)

                     Komisija je napomenula da su svi ti argumenti izvan je opsega ove djelomične privremene revizije, koja je ograničena samo na oblik mjera. Komisija je napomenula i da je nedavno u reviziji zbog predstojećeg isteka mjera iz 2019., u kojoj su Vlada Indije i proizvođač izvoznik surađivali, zaključeno da je produljenje mjera opravdano u skladu s primjenjivim pravnim okvirom. Komisija je podsjetila da u skladu s člankom 19. stavkom 2. osnovne uredbe proizvođači izvoznici mogu od Komisije zatražiti pokretanje revizije razine subvencioniranja ako smatraju da je takva revizija opravdana na temelju trajnih promjena.

                     (74)

                     Stoga su te tvrdnje odbačene.

                     (75)

                     Mjere predviđene ovom Uredbom u skladu su s mišljenjem Odbora osnovanog člankom 15. stavkom 1. Uredbe (EU) 2016/1036 Europskog parlamenta i Vijeća (24),

               DONIJELA JE OVU UREDBU:

            Članak 1.
            Tablica iz članka 1. stavka 2. Provedbene uredbe Komisije (EU) 2019/1286 zamjenjuje se sljedećom tablicom:

                        Društvo

                        Kompenzacijska pristojba (%)

                        Dodatna oznaka
                        TARIC

                        Futura Polyesters Ltd

                        0

                        A184

                        IVL Dhunseri Petrochem Industries Private Limited

                        2,3

                        C380

                        Pearl Engineering Polymers Ltd

                        13,8

                        A182

                        Reliance Industries Limited

                        4,0

                        A181

                        Senpet Ltd

                        4,43

                        A183

                        Sva ostala društva

                        13,8

                        A999

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 2. lipnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 176, 30.6.2016., str. 55.

            (2)  Uredba Vijeća (EZ) br. 2603/2000 od 27. studenoga 2000. o uvođenju konačne kompenzacijske pristojbe i konačnom ubiranju privremene pristojbe uvedene na uvoz određenog polietilen tereftalata podrijetlom iz Indije, Malezije i Tajlanda i obustavi antisubvencijskog postupka u vezi s uvozom određenog polietilen tereftalata podrijetlom iz Indonezije, Republike Koreje i Tajvana (SL L 301, 30.11.2000., str. 1.).

            (3)  Odluka Komisije 2000/745/EZ od 29. studenoga 2000. o preuzimanju obveza vezano uz antidampinške i antisubvencijske postupke u vezi s uvozom određenog polietilen tereftalata (PET-a) podrijetlom iz Indije, Indonezije, Malezije, Republike Koreje, Tajvana i Tajlanda (SL L 301, 30.11.2000., str. 88.).

            (4)  Uredba Vijeća (EZ) br. 1645/2005 od 6. listopada 2005. o izmjeni Uredbe (EZ) br. 2603/2000 o uvođenju konačne kompenzacijske pristojbe na uvoz određenog polietilen tereftalata podrijetlom, među ostalim, iz Indije (SL L 266, 11.10.2005., str. 1.).

            (5)  Uredba Vijeća (EZ) br. 193/2007 od 22. veljače 2007. o uvođenju konačne kompenzacijske pristojbe na uvoz polietilentereftalata (PET) podrijetlom iz Indije, nakon revizije nakon isteka mjera prema članku 18. Uredbe (EZ) br. 2026/97 (SL L 59, 27.2.2007., str. 34.).

            (6)  Uredba Vijeća (EZ) br. 1286/2008 od 16. prosinca 2008. o izmjeni Uredbe (EZ) br. 193/2007 o uvođenju konačne kompenzacijske pristojbe na uvoz polietilentereftalata podrijetlom iz Indije i o izmjeni Uredbe (EZ) br. 192/2007 o uvođenju konačne antidampinške pristojbe na uvoze polietilentereftalata podrijetlom iz, među ostalim, Indije (SL L 340, 19.12.2008., str. 1.).

            (7)  Provedbena uredba Vijeća (EU) br. 906/2011 od 2. rujna 2011. o izmjeni Uredbe (EZ) br. 193/2007 o uvođenju konačne kompenzacijske pristojbe na uvoz polietilen tereftalata podrijetlom iz Indije i Uredbe (EZ) br. 192/2007 o uvođenju konačne antidampinške pristojbe na uvoz određenog polietilen tereftalata podrijetlom, između ostalog, iz Indije (SL L 232, 9.9.2011., str. 19.).

            (8)  Provedbena uredba Vijeća (EU) br. 559/2012 od 26. lipnja 2012. o obustavljanju parcijalne privremene revizije kompenzacijskih mjera na uvoz polietilentereftalata (PET) podrijetlom, među ostalim, iz Indije (SL L 168, 28.6.2012., str. 6.).

            (9)  Provedbena uredba Vijeća (EU) br. 461/2013 od 21. svibnja 2013. o uvođenju konačne kompenzacijske pristojbe na uvoz polietilen tereftalata (PET) podrijetlom iz Indije nakon revizije po isteku mjere prema članku 18. Uredbe (EZ) br. 597/2009 (SL L 137, 23.5.2013., str. 1.).

            (10)  Provedbena odluka Komisije 2014/109/EU od 4. veljače 2014. o stavljanju izvan snage Odluke 2000/745/EZ o preuzimanju obveza vezano uz antidampinške i antisubvencijske postupke u vezi s uvozom određenog polietilen tereftalata (PET) podrijetlom, među ostalim zemljama, iz Indije (SL L 59, 28.2.2014., str. 35.).

            (11)  Provedbena uredba Komisije (EU) 2015/1350 od 3. kolovoza 2015. o izmjeni Provedbene uredbe Vijeća (EU) br. 461/2013 o uvođenju konačne kompenzacijske pristojbe na uvoz polietilen tereftalata (PET) podrijetlom iz Indije (SL L 208, 5.8.2015., str. 10.).

            (12)  Provedbena uredba Komisije (EU) 2018/1468 od 1. listopada 2018. o izmjeni Provedbene uredbe Vijeća (EU) br. 461/2013 o uvođenju konačne kompenzacijske pristojbe na uvoz polietilen tereftalata (PET) podrijetlom iz Indije (SL L 246, 2.10.2018., str. 3.).

            (13)  Provedbena uredba Komisije (EU) 2019/1286 od 30. srpnja 2019. o uvođenju konačne kompenzacijske pristojbe na uvoz određenog polietilen tereftalata (PET) podrijetlom iz Indije nakon revizije zbog predstojećeg isteka mjera u skladu s člankom 18. Uredbe (EU) 2016/1037 Europskog parlamenta i Vijeća (SL L 202, 31.7.2019., str. 81.).

            (14)  Obavijest o pokretanju djelomične privremene revizije kompenzacijskih mjera koje se primjenjuju na uvoz određenog polietilen tereftalata podrijetlom iz Indije (SL C 111, 25.3.2019., str. 47.).

            (15)  Uvedene su Uredbom Vijeća (EZ) br. 2604/2000 od 27. studenoga 2000. o uvođenju konačne antidampinške pristojbe i konačnom ubiranju privremene pristojbe uvedene na uvoz određenog polietilen tereftalata podrijetlom iz Indije, Indonezije, Malezije, Republike Koreje, Tajvana i Tajlanda (SL L 301, 30.11.2000., str. 21.).

            (16)  Uvodna izjava 99. te uredbe.

            (17)  Provedbena odluka Vijeća 2013/226/EU od 21. svibnja 2013. o odbijanju prijedloga Provedbene odluke Vijeća o uvođenju konačne antidampinške pristojbe na uvoz određenog polietilen tereftalata podrijetlom iz Indije, Tajvana i Tajlanda nakon revizije nakon isteka mjera prema članku 11. stavku 2. Uredbe (EZ) br. 1225/2009 te o prekidu postupka revizije nakon isteka mjere u vezi s uvozom određenog polietilen tereftalata podrijetlom iz Indonezije i Malezije, u mjeri u kojoj bi prijedlog uveo konačnu antidampinšku pristojbu na uvoz određenog polietilen tereftalata podrijetlom iz Indije, Tajvana i Tajlanda (SL L 136, 23.5.2013., str. 12.).

            (18)  Uvodna izjava 125.

            (19)  Ibid..

            (20)  Uredba (EZ) br. 1645/2005.

            (21)  i. Izuzeće od uvoznih carina na sve vrste robe (uključujući osnovna sredstva, sirovine i potrošnu robu) potrebne za izradu, proizvodnju, obradu ili s time u vezi; ii. izuzeće od trošarine na robu nabavljenu na domaćem tržištu; iii. povrat središnjeg poreza na promet plaćenog na robu koja je nabavljena lokalno; iv. „povrat carine po stopama primjenjivima na svu industriju” u pogledu nafte za peći nabavljene od domaćih naftnih kompanija; v. pogodnost prodaje dijela proizvodnje na domaćem tržištu uz plaćanje carina koje se primjenjuju na gotovi proizvod kao iznimka od općeg zahtjeva izvoza cjelokupne proizvodnje; vi. izuzeće od poreza na dobit koji se uobičajeno plaća na dobit ostvarenu od izvozne prodaje.

            (22)  Provedbena uredba (EU) 2018/1468, uvodne izjave od 122. do 131.

            (23)  Odgovarajuće razine utvrđene su u sljedećim uredbama: za društvo Futura Polyesters Ltd u Uredbi (EZ) br. 2603/2000; za sva ostala društva te za društva Pearl Engineering Polymers Ltd i Senpet Ltd u Uredbi (EZ) br. 1286/2008; za društva IVL Dhunseri Petrochem Industries Private Limited i Reliance Industries Limited u Provedbenoj uredbi (EU) 2018/1468.

            (24)  Uredba (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (SL L 176, 30.6.2016., str. 21.).


title: Provedbena uredba Komisije (EU) 2020/744 оd 4. lipnja 2020. o izmjeni Provedbene uredbe (EU) 2016/1800 o utvrđivanju provedbenih tehničkih standarda u vezi s dodjelom procjena kreditnih rizika vanjskih institucija za procjenu kreditnog rizika do objektivnog razmjera stupnja kreditne kvalitete u skladu s Direktivom 2009/138/EZ Europskog parlamenta i Vijeća (Tekst značajan za EGP)

text:
                  5.6.2020

                  HR

                  Službeni list Europske unije

                  L 176/4

         PROVEDBENA UREDBA KOMISIJE (EU) 2020/744
         оd 4. lipnja 2020.
         o izmjeni Provedbene uredbe (EU) 2016/1800 o utvrđivanju provedbenih tehničkih standarda u vezi s dodjelom procjena kreditnih rizika vanjskih institucija za procjenu kreditnog rizika do objektivnog razmjera stupnja kreditne kvalitete u skladu s Direktivom 2009/138/EZ Europskog parlamenta i Vijeća
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2009/138/EZ Europskog parlamenta i Vijeća od 25. studenoga 2009. o osnivanju i obavljanju djelatnosti osiguranja i reosiguranja (Solventnost II) (1), a posebno njezin članak 109.a stavak 1.,
         budući da:

                     (1)

                     U Prilogu Provedbenoj uredbi Komisije (EU) 2016/1800 (2) određuje se, među ostalim, veza između relevantnih procjena vanjske institucije za procjenu kreditnog rizika i stupnjeva kreditne kvalitete iz glave I. poglavlja I. odjeljka 2. Delegirane uredbe Komisije (EU) 2015/35 (3) („Vanjska procjena kreditnog rizika”).

                     (2)

                     Najnovijim izmjenama Priloga Provedbenoj uredbi (EU) 2016/1800 uvedenih Provedbenom uredbom Komisije (EU) 2018/633 (4) promijenjeni su kvantitativni i kvalitativni čimbenici na kojima se temelje kreditne procjene određenih raspoređivanja u Prilogu Provedbenoj uredbi (EU) 2016/1800. Osim toga, neke vanjske institucije za procjenu kreditnog rizika proširile su svoje kreditne procjene na nove tržišne segmente, što je dovelo do nastanka novih ljestvica rejtinga i novih vrsta kreditnog rejtinga. Stoga je potrebno ažurirati raspoređivanja dotičnih vanjskih institucija za procjenu kreditnog rizika.

                     (3)

                     Od donošenja Provedbene uredbe (EU) 2018/633 još jedna agencija za kreditni rejting registrirana je u skladu s Uredbom (EZ) br. 1060/2009 Europskog parlamenta i Vijeća (5). Budući da se člankom 136. stavkom 1. Uredbe (EU) br. 575/2013 Europskog parlamenta i Vijeća (6) raspoređivanje zahtijeva od svih vanjskih institucija za procjenu kreditnog rizika, potrebno je predvidjeti raspoređivanje za te novoregistrirane vanjske institucije za procjenu kreditnog rizika. Kreditne procjene koje primjenjuju novoregistrirane vanjske institucije za procjenu kreditnog rizika temelje se na istoj metodologiji koju primjenjuje njihovo matično društvo, vanjska institucija za procjenu kreditnog rizika iz treće zemlje za koju je raspoređivanje već utvrđeno. Stoga je u ovom konkretnom slučaju primjereno da raspoređivanje za novoregistrirane vanjske institucije za procjenu kreditnog rizika odražava raspoređivanje utvrđeno za tu vanjsku instituciju za procjenu kreditnog rizika iz treće zemlje.

                     (4)

                     Ova se Uredba temelji na nacrtu provedbenih tehničkih standarda koji su Komisiji zajedno dostavili Europsko nadzorno tijelo za bankarstvo (EBA), Europsko nadzorno tijelo za vrijednosne papire i tržišta kapitala (ESMA) i Europsko nadzorno tijelo za osiguranje i strukovno mirovinsko osiguranje (EIOPA) („europska nadzorna tijela”).

                     (5)

                     Europska nadzorna tijela provela su otvorena javna savjetovanja o nacrtu provedbenih tehničkih standarda na kojem se ova Uredba temelji, analizirala su moguće povezane troškove i koristi te su zatražila mišljenje Interesne skupine za bankarstvo osnovane u skladu s člankom 37. Uredbe (EU) br. 1093/2010 Europskog parlamenta i Vijeća (7), mišljenje Interesne skupine za vrijednosne papire i tržišta kapitala osnovane u skladu s člankom 37. Uredbe (EU) br. 1095/2010 Europskog parlamenta i Vijeća (8) i mišljenje Interesne skupine za osiguranje i reosiguranje osnovane u skladu s člankom 37. Uredbe (EU) br. 1094/2010 Europskog parlamenta i Vijeća (9).

                     (6)

                     Provedbenu uredbu (EU) 2016/1800 trebalo bi stoga na odgovarajući način izmijeniti,

               DONIJELA JE OVU UREDBU:

            Članak 1.
            Izmjena Provedbene uredbe (EU) 2016/1800
            Prilog Provedbenoj uredbi (EU) 2016/1800 zamjenjuje se tekstom iz Priloga ovoj Uredbi.

            Članak 2.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 4. lipnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 335, 17.12.2009., str. 1.

            (2)  Provedbena uredba Komisije (EU) 2016/1800 оd 11. listopada 2016. o utvrđivanju provedbenih tehničkih standarda u vezi s dodjelom procjena kreditnih rizika vanjskih institucija za procjenu kreditnog rizika do objektivnog razmjera stupnja kreditne kvalitete u skladu s Direktivom 2009/138/EZ Europskog parlamenta i Vijeća (SL L 275, 12.10.2016., str. 19.).

            (3)  Delegirana uredba Komisije (EU) 2015/35 оd 10. listopada 2014. o dopuni Direktive 2009/138/EZ Europskog parlamenta i Vijeća o osnivanju i obavljanju djelatnosti osiguranja i reosiguranja (Solventnost II) (SL L 12, 17.1.2015., str. 1.).

            (4)  Provedbena uredba Komisije (EU) 2018/633 оd 24. travnja 2018. o izmjeni Provedbene Uredbe (EU) 2016/1800 o utvrđivanju provedbenih tehničkih standarda u vezi s dodjelom procjena kreditnih rizika vanjskih institucija za procjenu kreditnog rizika do objektivnog razmjera stupnja kreditne kvalitete u skladu s Direktivom 2009/138/EZ Europskog parlamenta i Vijeća (SL L 105, 25.4.2018., str. 6.).

            (5)  Uredba (EZ) br. 1060/2009 Europskog parlamenta i Vijeća od 16. rujna 2009. o agencijama za kreditni rejting (SL L 302, 17.11.2009., str. 1.).

            (6)  Uredba (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (SL L 176, 27.6.2013., str. 1.).

            (7)  Uredba (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (SL L 331, 15.12.2010., str. 12.).

            (8)  Uredba (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (SL L 331, 15.12.2010., str. 84.).

            (9)  Uredba (EU) br. 1094/2010 Europskog parlamenta i Vijeća od 24. studenoga 2010. o osnivanju Europskog nadzornog tijela (Europsko nadzorno tijelo za osiguranje i strukovno mirovinsko osiguranje), o izmjeni Odluke br. 716/2009/EZ i o stavljanju izvan snage Odluke Komisije 2009/79/EZ (SL L 331, 15.12.2010., str. 48.).

            PRILOG

                     „PRILOG

                        Dodjela procjena kreditnih rizika vanjskih institucija za procjenu kreditnog rizika do objektivnog razmjera stupnja kreditne kvalitete u skladu s Direktivom 2009/138/EZ

                                    Stupanj kreditne kvalitete

                                    0

                                    1

                                    2

                                    3

                                    4

                                    5

                                    6

                                       ACRA Europe, a.s (prije European Rating Agency, a.s.)

                                    Globalna ljestvica dugoročnih rejtinga

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Globalna ljestvica kratkoročnih rejtinga

                                    S1

                                    S2

                                    S3, S4, NS

                                       AM Best Europe-Rating Services Ltd.

                                    Ljestvica dugoročnih kreditnih rejtinga izdavatelja

                                    aaa

                                    aa, aa-

                                    a+, a, a-

                                    bbb+, bbb, bbb-

                                    bb+, bb, bb-

                                    b+, b, b-

                                    ccc+, ccc, ccc-, cc, c, d, e, f, s

                                    Ljestvica dugoročnih rejtinga izdanja

                                    aaa

                                    aa, aa-

                                    a+, a, a-

                                    bbb+, bbb, bbb-

                                    bb+, bb, bb-

                                    b+, b, b-

                                    ccc+, ccc, ccc-, cc, c, d, s

                                    Ljestvica rejtinga financijske snage

                                    A++, A+

                                    A, A-

                                    B++, B+

                                    B, B-

                                    C++, C+

                                    C, C-, D, E, F, S

                                    Ljestvica kratkoročnih rejtinga izdavatelja

                                    AMB-1+

                                    AMB-1-

                                    AMB-2,

                                    AMB-3

                                    AMB- 4, d, e, f, s

                                    Ljestvica kratkoročnih rejtinga izdanja

                                    AMB-1+

                                    AMB-1-

                                    AMB-2,

                                    AMB-3

                                    AMB- 4, d, s

                                       ARC Ratings S.A.

                                    Ljestvica srednjoročnih i dugoročnih rejtinga izdavatelja

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Ljestvica srednjoročnih i dugoročnih rejtinga izdanja

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Ljestvica kratkoročnih rejtinga izdavatelja

                                    A-1+

                                    A-1

                                    A-2, A-3

                                    B, C, D

                                    Ljestvica kratkoročnih rejtinga izdanja

                                    A-1+

                                    A-1

                                    A-2, A-3

                                    B, C, D

                                       ASSEKURATA Assekuranz Rating-Agentur GmbH

                                    Ljestvica dugoročnih kreditnih rejtinga

                                    AAA

                                    AA

                                    A

                                    BBB

                                    BB

                                    B

                                    CCC, CC/C, D

                                    Ljestvica kratkoročnih rejtinga gospodarskih subjekata

                                    A++

                                    A

                                    B, C, D

                                       Axesor Risk Management SL

                                    Globalna ljestvica rejtinga

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D, E

                                       Banque de France

                                    Globalna ljestvica dugoročnih kreditnih rejtinga izdavatelja

                                    3++

                                    3+, 3

                                    4+

                                    4, 5+

                                    5, 6

                                    7, 8, 9, P

                                       BCRA – Credit Rating Agency AD

                                    Globalna ljestvica dugoročnih rejtinga

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Globalna ljestvica kratkoročnih rejtinga

                                    A-1+

                                    A-1

                                    A-2, A-3

                                    B, C, D

                                    Ljestvica dugoročnih rejtinga društava za mirovinsko osiguranje

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Ljestvica kratkoročnih rejtinga društava za mirovinsko osiguranje

                                    A-1+

                                    A-1

                                    A-2, A-3

                                    B, C, D

                                    Ljestvica dugoročnih rejtinga mirovinskih fondova

                                    AAA pf

                                    AA pf

                                    A pf

                                    BBB pf

                                    BB pf

                                    B pf

                                    C pf

                                    Ljestvica dugoročnih rejtinga jamstvenih fondova

                                    AAA

                                    AA

                                    A

                                    BBB

                                    BB

                                    B

                                    C, D

                                    Ljestvica kratkoročnih rejtinga jamstvenih fondova

                                    A-1+

                                    A-1

                                    A-2, A-3

                                    B, C, D

                                       Capital Intelligence Ratings Ltd

                                    Međunarodna ljestvica dugoročnih rejtinga izdavatelja

                                    AAA

                                    AA

                                    A

                                    BBB

                                    BB

                                    B

                                    C, RS, SD, D

                                    Međunarodna ljestvica dugoročnih rejtinga izdanja

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Međunarodna ljestvica dugoročnih rejtinga financijske snage osiguravatelja

                                    AAA

                                    AA

                                    A

                                    BBB

                                    BB

                                    B

                                    C, RS, SD, D

                                    Međunarodna ljestvica kratkoročnih rejtinga izdavatelja

                                    A1+

                                    A1

                                    A2, A3

                                    B, C, RS, SD, D

                                    Međunarodna ljestvica kratkoročnih rejtinga izdanja

                                    A1+

                                    A1

                                    A2, A3

                                    B, C, D

                                    Međunarodna ljestvica kratkoročnih rejtinga financijske snage osiguravatelja

                                    A1+

                                    A1

                                    A2, A3

                                    B, C, RS, SD, D

                                       Cerved Rating Agency S.p.A.

                                    Ljestvica dugoročnih rejtinga gospodarskih subjekata

                                    A1.1

                                    A1.2, A1.3

                                    A2.1, A2.2, A3.1

                                    B1.1, B1.2

                                    B2.1, B2.2

                                    C1.1

                                    C1.2, C2.1

                                       Creditreform Rating AG

                                    Ljestvica dugoročnih rejtinga

                                    AAA

                                    AA

                                    A

                                    BBB

                                    BB

                                    B, C, SD, D

                                       CRIF Ratings S.r. l.

                                    Ljestvica dugoročnih rejtinga izdavatelja

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D1S, D

                                    Ljestvica dugoročnih rejtinga izdanja

                                    AAA

                                    AA

                                    A

                                    BBB

                                    BB

                                    B

                                    CCC, CC, C, DS

                                    Ljestvica kratkoročnih rejtinga izdavatelja

                                    IG-1

                                    IG-2

                                    SIG-1, SIG-2, SIG-3, SIG-4

                                    Ljestvica kratkoročnih rejtinga izdanja

                                    IG-1

                                    IG-2

                                    SIG-1, SIG-2, SIG-3, SIG-4

                                       Dagong Europe Credit Rating Srl

                                    Ljestvica dugoročnih kreditnih rejtinga

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Ljestvica kratkoročnih kreditnih rejtinga

                                    A-1

                                    A-2, A-3

                                    B, C, D

                                       DBRS Ratings Limited

                                    Ljestvica dugoročnih rejtinga obveza

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Ljestvica kratkoročnih rejtinga komercijalnih zapisa i duga

                                    R-1 H, R-1 M

                                    R-1 L

                                    R-2, R-3

                                    R-4, R-5, D

                                    Ljestvica rejtinga financijske snage

                                    AAA, AA

                                    A

                                    BBB

                                    BB

                                    B

                                    CCC, CC, C, R

                                       Egan-Jones Ratings Co.

                                    Ljestvica dugoročnih kreditnih rejtinga

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Ljestvica kratkoročnih kreditnih rejtinga

                                    A-1+

                                    A-1

                                    A-2

                                    A-3, B, C, D

                                       Euler Hermes Rating GmbH

                                    Globalna ljestvica dugoročnih rejtinga

                                    AAA

                                    AA

                                    A

                                    BBB

                                    BB

                                    B

                                    CCC, CC, C, SD, D

                                       EuroRating Sp. z o.o.

                                    Globalna ljestvica dugoročnih rejtinga

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                       Fitch Ratings

                                    Ljestvica dugoročnih rejtinga rizika neispunjavanja obveza izdavatelja

                                    AAA

                                    AA

                                    A

                                    BBB

                                    BB

                                    B

                                    CCC, CC, C, RD, D

                                    Financijske obveze gospodarskih subjekata – ljestvica dugoročnih rejtinga

                                    AAA

                                    AA

                                    A

                                    BBB

                                    BB

                                    B

                                    CCC, CC, C

                                    Međunarodna ljestvica dugoročnih IFS rejtinga

                                    AAA

                                    AA

                                    A

                                    BBB

                                    BB

                                    B

                                    CCC, CC, C

                                    Ljestvica rejtinga rizika druge ugovorne strane povezanog s obvezama po izvedenicama

                                    AAA dcr, AA dcr

                                    A dcr

                                    BBB dcr

                                    BB dcr

                                    B dcr

                                    CCC dcr, CC dcr, C dcr

                                    Ljestvica kratkoročnih rejtinga

                                    F1+

                                    F1

                                    F2, F3

                                    B, C, RD, D

                                    Ljestvica kratkoročnih IFS rejtinga

                                    F1+

                                    F1

                                    F2, F3

                                    B, C

                                       GBB-Rating Gesellschaft für Bonitätsbeurteilung GmbH

                                    Globalna ljestvica dugoročnih rejtinga

                                    AAA

                                    AA

                                    A, BBB

                                    BB

                                    B

                                    CCC, CC, C, D

                                       HR Ratings de México, S.A. de C.V.

                                    Globalna ljestvica dugoročnih rejtinga

                                    HR AAA(G)

                                    HR A(G)

                                    HR A(G)

                                    HR BBB(G)

                                    HR BB(G)

                                    HR B(G)

                                    HR C(G)/HR D(G)

                                    Globalna ljestvica kratkoročnih rejtinga

                                    HR+1(G)

                                    HR1(G)

                                    HR2(G)

                                    HR3(G)

                                    HR4(G), HR5(G), HR D(G)

                                       ICAP Group S.A

                                    Globalna ljestvica dugoročnih rejtinga

                                    AA, A

                                    BB, B

                                    C, D

                                    E, F

                                    G, H

                                       INC Rating Sp. z o.o.

                                    Ljestvica dugoročnih kreditnih rejtinga izdavatelja

                                    AA

                                    A

                                    BBB

                                    BB

                                    B

                                    CCC, CC, C, D

                                       Japan Credit Rating Agency Ltd

                                    Ljestvica dugoročnih rejtinga izdavatelja

                                    AAA

                                    AA

                                    A

                                    BBB

                                    BB

                                    B

                                    CCC, CC, C, LD, D

                                    Ljestvica dugoročnih rejtinga izdanja

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Ljestvica kratkoročnih rejtinga izdavatelja

                                    J-1+

                                    J-1

                                    J-2

                                    J-3, NJ, LD, D

                                    Ljestvica kratkoročnih kreditnih rejtinga izdanja

                                    J-1+

                                    J-1

                                    J-2

                                    J-3, NJ, D

                                       Kroll Bond Rating Agency

                                    Ljestvica dugoročnih kreditnih rejtinga

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Ljestvica kratkoročnih kreditnih rejtinga

                                    K1+

                                    K1

                                    K2, K3

                                    B, C, D

                                       Kroll Bond Rating Agency Europe

                                    Ljestvica dugoročnih kreditnih rejtinga

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Ljestvica kratkoročnih kreditnih rejtinga

                                    K1+

                                    K1

                                    K2, K3

                                    B, C, D

                                       modeFinance S.r.l.

                                    Globalna ljestvica dugoročnih rejtinga

                                    A1

                                    A2

                                    A3

                                    B1

                                    B2

                                    B3

                                    C1, C2, C3, D

                                       Moody’s Investors Service

                                    Globalna ljestvica dugoročnih rejtinga

                                    Aaa

                                    Aa

                                    A

                                    Baa

                                    Ba

                                    B

                                    Caa, Ca, C

                                    Globalna ljestvica kratkoročnih rejtinga

                                    P-1

                                    P-2

                                    P-3

                                    NP

                                       QIVALIO SAS (formerly Spread Research)

                                    Globalna ljestvica dugoročnih rejtinga

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Globalna ljestvica kratkoročnih rejtinga

                                    SR0

                                    SR1, SR2

                                    SR3, SR4, SR5 SRD

                                       Rating-Agentur Expert RA GmbH

                                    Međunarodna ljestvica kreditnih rejtinga

                                    AAA

                                    AA

                                    A

                                    BBB

                                    BB

                                    B

                                    CCC,CC, C, D, E

                                    Međunarodna ljestvica pouzdanosti

                                    AAA

                                    AA

                                    A

                                    BBB

                                    BB

                                    B

                                    CCC,CC, C, D, E

                                       Scope Ratings AG

                                    Ljestvica dugoročnih rejtinga

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Ljestvica kratkoročnih rejtinga

                                    S-1+

                                    S-1

                                    S-2

                                    S-3, S-4

                                       S&P Global Ratings

                                    Ljestvica dugoročnih kreditnih rejtinga izdavatelja

                                    AAA

                                    AA

                                    A

                                    BBB

                                    BB

                                    B

                                    CCC, CC, R, SD/D

                                    Ljestvica dugoročnih kreditnih rejtinga izdanja

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

                                    Ljestvica rejtinga financijske snage osiguravatelja

                                    AAA

                                    AA

                                    A

                                    BBB

                                    BB

                                    B

                                    CCC, CC, SD/D, R

                                    Ljestvica rejtinga gospodarskih subjekata srednje veličine

                                    MM1

                                    MM2

                                    MM3, MM4

                                    MM5, MM6

                                    MM7, MM8, MMD

                                    Ljestvica kratkoročnih kreditnih rejtinga izdavatelja

                                    A-1+

                                    A-1

                                    A-2, A-3

                                    B, C, R, SD/D

                                    Ljestvica kratkoročnih kreditnih rejtinga izdanja

                                    A-1+

                                    A-1

                                    A-2, A-3

                                    B, C, D

                                       The Economist Intelligence Unit Ltd

                                    Ljestvica raspona kreditnog rejtinga države

                                    AAA

                                    AA

                                    A

                                    BBB

                                    BB

                                    B

                                    CCC, CC, C, D

               ”


title: Provedbena uredba Komisije (EU) 2020/745 оd 4. lipnja 2020. o izmjeni Uredbe (EU) 2018/1042 u pogledu odgode datumâ primjene određenih mjera u kontekstu pandemije COVID-a 19 (Tekst značajan za EGP)

text:
                  5.6.2020

                  HR

                  Službeni list Europske unije

                  L 176/11

         PROVEDBENA UREDBA KOMISIJE (EU) 2020/745
         оd 4. lipnja 2020.
         o izmjeni Uredbe (EU) 2018/1042 u pogledu odgode datumâ primjene određenih mjera u kontekstu pandemije COVID-a 19
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2018/1139 Europskog parlamenta i Vijeća od 4. srpnja 2018. o zajedničkim pravilima u području civilnog zrakoplovstva i osnivanju Agencije Europske unije za sigurnost zračnog prometa i izmjeni uredbi (EZ) br. 2111/2005, (EZ) br. 1008/2008, (EU) br. 996/2010, (EU) br. 376/2014 i direktiva 2014/30/EU i 2014/53/EU Europskog parlamenta i Vijeća te stavljanju izvan snage uredbi (EZ) br. 552/2004 i (EZ) br. 216/2008 Europskog parlamenta i Vijeća i Uredbe Vijeća (EEZ) br. 3922/91 (1), a posebno njezin članak 23., članak 31. i članak 62. stavak 15.,
         budući da:

                     (1)

                     Mjere koje su uvedene kako bi se ograničilo širenje pandemije COVID-a 19 ozbiljno otežavaju pripreme država članica i zrakoplovne industrije za primjenu niza nedavno donesenih provedbenih uredbi u području zrakoplovne sigurnosti.

                     (2)

                     Mjere ograničavanja kontakata, promjene uvjeta rada i raspoloživosti osoblja te dodatno radno opterećenje potrebno za svladavanje znatnih negativnih posljedica pandemije COVID-a 19 svim subjektima otežavaju pripremu za primjenu tih provedbenih uredbi.

                     (3)

                     Države članice ne mogu primijeniti nove zahtjeve koji se odnose na testiranje na alkohol, programe podrške i psihološke procjene pilota koji su uvedeni Uredbom Komisije (EU) 2018/1042 (2) od 14. kolovoza 2020. kako je u toj uredbi predviđeno, jer su uvele niz mjera ograničavanja kontakata. Države članice ne mogu osigurati da posade mogu postupati u skladu s novim obvezama koje su uvedene Uredbom (EU) 2018/1042 jer bi to smanjilo raspoloživost posada kad se letovi ponovno uspostave u kontekstu oporavka od pandemije COVID-a 19. Stoga bi datum primjene tih zahtjeva trebalo odgoditi za šest mjeseci kako bi se državama članicama omogućilo da ublaže negativne učinke kašnjenja primjene tih mjera uzrokovanog pandemijom COVID-a 19.

                     (4)

                     Agencija Europske unije za sigurnost zračnog prometa potvrdila je Komisiji da je moguće odgoditi primjenu odredaba iz uvodne izjave 3., a da se pri tome ne ugrozi sigurnost zrakoplovstva jer je riječ o vrlo ograničenom razdoblju u kojem će u kontekstu oporavka od pandemije COVID-a 19 ponovna uspostava zračnog prometa vjerojatno biti spora i postepena pa će rizici zbog kojih se uvode testiranja na psihoaktivne tvari i programi psihološke podrške stoga biti manji.

                     (5)

                     Kako bi se trenutačno smanjio pritisak na nacionalna tijela i sve dionike tijekom pandemije COVID-a 19 i omogućilo im se da prilagode svoje planove za kasniju primjenu predmetnih odredaba, ova bi Uredba trebala stupiti na snagu sljedećeg dana od njezine objave u Službenom listu Europske unije.

                     (6)

                     Mjere predviđene ovom Uredbom u skladu su s mišljenjem Odbora osnovanog člankom 127. Uredbe (EU) 2018/1139,

               DONIJELA JE OVU UREDBU:

            Članak 1.
            U članku 2. Uredbe Komisije (EU) 2018/1042 treći stavak zamjenjuje se sljedećim:

               „Međutim, članak 1. točke 1. i 3. primjenjuju se od 14. veljače 2021., a točka 3. podtočka (f) i točka 6. podtočka (b) Priloga primjenjuju se od 14. kolovoza 2018.”.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 4. lipnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 212, 22.8.2018., str. 1.

            (2)  Uredba Komisije (EU) 2018/1042 оd 23. srpnja 2018. o izmjeni Uredbe (EU) br. 965/2012 u pogledu tehničkih zahtjeva i upravnih postupaka u vezi s uvođenjem programa podrške, psihološke procjene letačke posade i sustavnog i nasumičnog testiranja na psihoaktivne tvari kako bi se osigurala zdravstvena sposobnost članova letačke i kabinske posade te u pogledu opremanja novoproizvedenih turbinskih aviona s najvećom certificiranom masom pri uzlijetanju ne većom od 5 700 kg koji mogu prevoziti šest do devet putnika sustavom za upozoravanje i prepoznavanje terena (SL L 188, 25.7.2018., str. 3.).


title: Provedbena uredba Komisije (EU) 2020/746 оd 4. lipnja 2020. o izmjeni Provedbene uredbe (EU) 2019/947 u pogledu odgode datumâ primjene određenih mjera u kontekstu pandemije COVID-a 19 (Tekst značajan za EGP)

text:
                  5.6.2020

                  HR

                  Službeni list Europske unije

                  L 176/13

         PROVEDBENA UREDBA KOMISIJE (EU) 2020/746
         оd 4. lipnja 2020.
         o izmjeni Provedbene uredbe (EU) 2019/947 u pogledu odgode datumâ primjene određenih mjera u kontekstu pandemije COVID-a 19
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2018/1139 Europskog parlamenta i Vijeća od 4. srpnja 2018. o zajedničkim pravilima u području civilnog zrakoplovstva i osnivanju Agencije Europske unije za sigurnost zračnog prometa i izmjeni uredbi (EZ) br. 2111/2005, (EZ) br. 1008/2008, (EU) br. 996/2010, (EU) br. 376/2014 i direktiva 2014/30/EU i 2014/53/EU Europskog parlamenta i Vijeća te stavljanju izvan snage uredbi (EZ) br. 552/2004 i (EZ) br. 216/2008 Europskog parlamenta i Vijeća i Uredbe Vijeća (EEZ) br. 3922/91 (1), a posebno njezin članak 57.,
         budući da:

                     (1)

                     Mjere koje su uvedene kako bi se ograničilo širenje pandemije COVID-a 19 ozbiljno otežavaju pripreme država članica i zrakoplovne industrije za primjenu niza nedavno donesenih provedbenih uredbi u području zrakoplovne sigurnosti.

                     (2)

                     Mjere ograničavanja kontakata, promjene uvjeta rada i raspoloživosti osoblja te dodatno radno opterećenje potrebno za svladavanje znatnih negativnih posljedica pandemije COVID-a 19 svim subjektima otežavaju pripremu za primjenu tih provedbenih uredbi.

                     (3)

                     Zbog navedenih razloga neizbježno je kašnjenje izvršavanja niza zadataka koji su potrebni za pravilnu i pravodobnu primjenu Provedbene uredbe Komisije (EU) 2019/947 (2), a posebno kašnjenje uspostave digitalnih i interoperabilnih sustava za registraciju te prilagođavanja odobrenja, izjava i potvrda izdanih na temelju nacionalnog zakonodavstva.

                     (4)

                     Proces normizacije i ostale povezane aktivnosti poput pripreme metoda testiranja i testiranje tehničkih rješenja poput daljinske identifikacije, koje predvode industrija i tijela za normizaciju, usporen je. To će nepovoljno utjecati na mogućnost proizvođača da stave na tržište sustave bespilotnih zrakoplova (UAS) koji su u skladu s novim zahtjevima prema normama iz Delegirane uredbe Komisije (EU) 2019/945 (3).

                     (5)

                     Stoga bi za sve tipove UAS-a trebalo dopustiti operacije u skladu s postojećim uvjetima tijekom dodatnog razdoblja od šest mjeseci. To znači da bi se primjena Provedbene uredbe (EU) 2019/947 trebala odgoditi kako bi operatori UAS-ova tijekom tih dodatnih šest mjeseci mogli koristiti UAS-ove koji nisu u skladu s Delegiranom uredbom (EU) 2019/945.

                     (6)

                     Agencija Europske unije za sigurnost zračnog prometa potvrdila je Komisiji da je moguće odgoditi primjenu odredaba iz uvodne izjave 3., a da se pri tome ne ugrozi sigurnost zrakoplovstva jer je riječ o vrlo ograničenom razdoblju u kojem će ponovna uspostava zračnog prometa vjerojatno biti spora u kontekstu oporavka od pandemije COVID-a 19 pa će rizik stoga biti manji; nacionalno zakonodavstvo i dalje će se primjenjivati u onim državama članicama u kojima su dopuštene operacije UAS-ova.

                     (7)

                     Kako bi se trenutačno smanjio pritisak na nacionalna tijela i sve dionike tijekom pandemije COVID-a 19 i omogućilo im se da prilagode svoje planove za kasniju primjenu predmetnih odredaba, ova bi Uredba trebala stupiti na snagu sljedećeg dana od njezine objave u Službenom listu Europske unije.

                     (8)

                     Mjere predviđene ovom Uredbom u skladu su s mišljenjem Odbora osnovanog člankom 127. Uredbe (EU) 2018/1139,

               DONIJELA JE OVU UREDBU:

            Članak 1.
            Provedbena uredba (EU) 2019/947 mijenja se kako slijedi:

                        (1)

                        u članku 20. datum „1. srpnja 2022.” zamjenjuje se s „1. siječnja 2023.”;

                        (2)

                        članak 21. mijenja se kako slijedi:

                                    (a)

                                    u stavku 1. datum „1. srpnja 2021.” zamjenjuje se s „1. siječnja 2022.”;

                                    (b)

                                    u stavku 2. datum „1. srpnja 2021.” zamjenjuje se s „1. siječnja 2022.”;

                                    (c)

                                    u stavku 3. datum „1. srpnja 2022.” zamjenjuje se s „1. siječnja 2023.”;

                        (3)

                        u članku 22. riječi „dvije godine” mijenjaju se riječima „30 mjeseci”;

                        (4)

                        članak 23. mijenja se kako slijedi:

                                    (a)

                                    u stavku 1. drugi podstavak zamjenjuje se sljedećim:
                                    „Primjenjuje se od 31. prosinca 2020.”;

                                    (b)

                                    stavak 5. zamjenjuje se sljedećim:

                                       „5.   Članak 15. stavak 3. primjenjuje se od 1. siječnja 2022.”.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 4. lipnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 212, 22.8.2018., str. 1.

            (2)  Provedbena uredba Komisije (EU) 2019/947 оd 24. svibnja 2019. o pravilima i postupcima za rad bespilotnih zrakoplova (SL L 152, 11.6.2019., str. 45.).

            (3)  Delegirana uredba Komisije (EU) 2019/945 оd 12. ožujka 2019. o sustavima bespilotnih zrakoplova i o operatorima sustava bespilotnih zrakoplova iz trećih zemalja (SL L 152, 11.6.2019., str. 1.).


title: Provedbena uredba Komisije (EU) 2020/750 оd 5. lipnja 2020. o uspostavljanju postupka za produljenje prijelaznog razdoblja predviđenog Provedbenom uredbom (EU) 2015/2447 za primjenu sustava registriranih izvoznika u nekim zemljama korisnicama općeg sustava povlastica

text:
                  8.6.2020

                  HR

                  Službeni list Europske unije

                  L 178/21

         PROVEDBENA UREDBA KOMISIJE (EU) 2020/750
         оd 5. lipnja 2020.
         o uspostavljanju postupka za produljenje prijelaznog razdoblja predviđenog Provedbenom uredbom (EU) 2015/2447 za primjenu sustava registriranih izvoznika u nekim zemljama korisnicama općeg sustava povlastica
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 66. točku (a),
         budući da:

                     (1)

                     Provedbenom uredbom Komisije (EU) 2015/2447 (2) utvrđuju se postupovna pravila iz članka 64. stavka 1. Uredbe (EU) br. 952/2013 kako bi se olakšalo utvrđivanje povlaštenog podrijetla robe u Uniji, uključujući postupovna pravila o podrijetlu za potrebe općeg sustava povlastica (OSP) Unije.

                     (2)

                     Člankom 79. stavkom 4. Provedbene uredbe (EU) 2015/2447 predviđeno je da se sve zemlje korisnice OSP-a za potvrdu statusa povlaštenog podrijetla u okviru OSP-a najkasnije 30. lipnja 2020. počinju koristiti sustavom registriranih izvoznika (sustav REX). Nakon tog datuma nadležna tijela tih zemalja više ne mogu izdavati potvrde o podrijetlu Form A.

                     (3)

                     Kako bi se ograničilo širenje bolesti COVID-19, koju je Svjetska zdravstvena organizacija proglasila pandemijom 11. ožujka 2020., uveden je niz dosad nezabilježenih mjera, osobito ograničenje kretanja i ograničenje socijalnih kontakata. Te su mjere utjecale i na osoblje u poduzećima i javnim upravama zemalja korisnica OSP-a koje je uključeno u upravljanje postupcima u vezi s podrijetlom u okviru OSP-a te na uspostavu i rad sustava REX, što je negativno utjecalo na redovne radne postupke, proizvodnju i trgovinu.

                     (4)

                     Prepoznajući učinak na trgovinske partnere, Komisija i Visoki predstavnik Unije za vanjske poslove i sigurnosnu politiku u Zajedničkoj komunikaciji o globalnom odgovoru EU-a na COVID-19 iznijeli su planove za snažan i ciljani odgovor Unije kako bi poduprla nastojanja partnerskih zemalja u suočavanju s bolesti COVID-19 (3).

                     (5)

                     Zbog pandemije bolesti COVID-19 neke zemlje korisnice OSP-a suočavaju se s velikim poteškoćama pri poštovanju roka za primjenu sustava REX, koji je određen za 30. lipnja 2020. Zemlje korisnice u kojima se sustav REX nije mogao uvesti ili koristiti zbog pandemije trebale bi moći iskoristiti produljenje prijelaznog razdoblja.

                     (6)

                     S obzirom na to da bi takvo produljenje bilo izvanredna mjera koja odstupa od maksimalnog trajanja prijelaznog razdoblja predviđenog Provedbenom uredbom (EU) 2015/2447, zemlja korisnica trebala bi dopuniti obavijest o potrebi za korištenjem produljenja prijelaznog razdoblja prilaganjem odgovarajućeg obrazloženja te plana rada s detaljnim informacijama o tome kako namjerava u potpunosti početi primjenjivati sustav REX do kraja predviđenog produljenog prijelaznog razdoblja. Iz istih bi razloga svako produljenje prijelaznog razdoblja za primjenu sustava REX trebalo biti vremenski ograničeno.

                     (7)

                     Trebalo bi predvidjeti mehanizam izvješćivanja kako bi se osiguralo da zemlje korisnice za koje je prijelazno razdoblje produljeno nastave s pripremama za primjenu sustava REX kako bi poštovale novi rok.

                     (8)

                     S obzirom na poteškoće koje određene zemlje korisnice imaju u ispunjavanju obveza zbog pandemije bolesti COVID-19, ova bi Uredba trebala hitno stupiti na snagu.

                     (9)

                     Mjere predviđene u ovoj Uredbi u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.

               (1)   Odstupajući od članka 79. stavka 4. Provedbene uredbe (EU) 2015/2447, zemlja korisnica općeg sustava povlastica koja zbog pandemije bolesti COVID-19 ima poteškoće povezane s ispunjavanjem obveza utvrđenih u člancima 70. i 72. te provedbene uredbe ili s dovršetkom postupka registracije svojih izvoznika do 30. lipnja 2020. može obavijestiti o potrebi za produljenjem prijelaznog razdoblja za primjenu sustava REX.

               (2)   Obavijest na temelju stavka 1. dostavlja se Komisiji u pisanom obliku najkasnije do 15. srpnja 2020. U njoj se mora objasniti zašto je potrebno produljenje prijelaznog razdoblja zbog pandemije bolesti COVID-19. Uz obavijest se prilaže plan rada koji sadržava detaljne informacije o tome kako zemlja koja dostavlja obavijest namjerava u potpunosti početi primjenjivati sustav REX do 31. prosinca 2020.

               (3)   Ako je obavijest dostavljena na temelju stavka 1. potpuna, prijelazno razdoblje za primjenu sustava REX u relevantnoj zemlji korisnici produljuje se do 31. prosinca 2020.

               (4)   Komisija na svojoj internetskoj stranici objavljuje popis zemalja korisnica za koje je prijelazno razdoblje produljeno.

               (5)   Nadležna tijela zemlje korisnice za koju je prijelazno razdoblje produljeno na temelju stavaka od 1. do 4. do 31. prosinca 2020. nastavljaju izdavati potvrde o podrijetlu Form A na zahtjev izvoznika koji još nisu registrirani u trenutku podnošenja zahtjeva za potvrdu.

            Članak 2.
            Svaka zemlja korisnica za koju je prijelazno razdoblje produljeno u skladu s člankom 1. do 30. rujna 2020. podnosi Komisiji izvješće s detaljnim opisom napretka u provedbi plana rada iz članka 1. stavka 2. i razradom svih korektivnih mjera potrebnih za poštovanje roka za primjenu sustava REX koji je određen za 31. prosinca 2020.

            Članak 3.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 5. lipnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 269, 10.10.2013., str. 1.

            (2)  Provedbena uredba Komisije (EU) 2015/2447 оd 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o Carinskom zakoniku Unije (SL L 343, 29.12.2015., str. 558.).

            (3)  JOIN(2020) 11 final, Zajednička komunikacija Europskom parlamentu, Vijeću, Europskom gospodarskom i socijalnom odboru i Odboru regija – Komunikacija o globalnom odgovoru EU-a na COVID-19.